google/wiki40b huggingface dataset:
Gaspare Diziani

Biografi

Dizianis tidlige trening fikk han i hjembyen Belluno hos Antonio Lazzarini. Han flyttet så til Venezia, til verkstedet til Gregorio Lazzarini og senere til Sebastiano Ricci. Han var syv år eldre, men ellers var hans karriere samtidig med medeleven til Lazzarini og Ricci, Giovanni Battista Tiepolo.
Mellom 1710 og 1720 malte Diziani en gruppe på åtte bilder som omfattet Maria Magdalena for kirken til San Stefano i Belluno, og Inntoget i Jerusalem for San Teodoro i Venezia. Han malte også tre fresker relatert til Livet til Sankta Helena i Scuola del Vin ved siden av kirken til San Silvestro. Dizianis hurtighet og tekniske sikkerhet er tydelig i forberedende oljeskisser, med fargebruket i raske og dristig strøk.
Diziani arbeidet også som landskapsmaler for teateret og operaen i Venezia, München (1717) og senere i Dresden, i samarbeid med Alessandro Mauro. Diziani ble invitert til Roma av kardinal Ottoboni i 1726 for å male et fantastisk interiør til kirken i San Lorenzo i Damaso. Utsmykningen er nå kun kjent gjennom en gravering av Claude Vasconi.
Sala dei Pastelli i Ca' Rezzonico har en sotto in su allegorisk takfreske som viser Poesiens triumf (Poesi omkranset av maleri, arkitektur, musikk og skulpturer).
Protopedaliodes

Utseende

Middelsstore, brune sommerfugler med avrundede vinger.

Utbredelse

Slekten er utbredt i det sørlige Venezuela der de lever rundt platåfjellene (tepuis), særlig Roraima.
Bündnis 90

Bündnis 90 var en sammenslutning av borgerrettsbevegelser og opposisjonsgrupper i DDR og oppsto i forbindelse med Tysklands gjenforening. Det dreide seg om Neues Forum (Nytt forum), Initiative Frieden und Menschenrechte (Initiativ for fred og menneskerettigheter) og Demokratie Jetzt (Demokrati nå). Sammenslutningen Bündnis 90 gikk i 1993 videre inn i partiet Bündnis 90/Die Grünen.
Saulė

Saulė (litauisk: Saulė, latvisk: Saule) er en solgud i baltisk mytologi, som opptrer som en gudinne i litauisk mytologi og latvisk mytologi. Substantivet Saulė/Saule på litauisk og latvisk er også det konvensjonelle navnet på solen og nedstammer fra protobaltisk *Sauliā > *Saulē.
Fuping (Weinan)

Fuping (kinesisk: 富平县; pinyin:  Fùpíng Xiàn) er et fylke i provinsen Shaanxi i Folkerepublikken Kina. Det ligger i byprefekturet Weinan.
Folkemengden var på 750 902 innbyggere i 1999.
Fuping lå nær episenteret for jordskjelvet i Shaanxi i 1556.
Fylket er fødestedet for den kommunistiske statsmannen Xi Zhongxun.

Kulturminner

I fylket ligger Yonglingmausoleet (永陵) og en rekke keiserlige mausoleer fra Tang-dynastiet (Tangdai di ling 唐代帝陵). De ble i 1996 henholdsvis 2001 oppført på Folkerepublikken Kinas liste over nasjonale historiske minnesmerker og kulturgoder.
Voss (valgkrets)

Voss var en valgkrets i Søndre Bergenhus amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Voss valgte således én representant og én personlig vararepresentant.
Valgkretsen Voss bestod av herredene Haus, Bruvik, Hosanger, Evanger, Voss, Modalen fra 1912 og Vossestrand med rundt 24 000 innbyggere og 11 000 stemmeberettigede etter innføringen av kvinnelig stemmerett.
Tinden i Øksnes

Tinden er et fiskevær og handelssted i Øksnes kommune i Nordland. Stedet ligger på Tindsøya i Øksnes Vestbygd.
Tinden har lang historie som fiskevær og handelssted. Stedet ligger nær fiskefeltene, men likevel beskyttet på innersida under den 468 meter høye Tindstind, som ga navnet til været («punn Tinden»). Sent på 1500-tallet var det kirke i Tinden, men den ble flyttet til naboøya Nærøya på 1600-tallet. Hovedgården er fra 1860-tallet og bryggene fra 1880-årene (etter at en storm hadde rasert de tidligere bryggene i 1882). Stedet ble fredet av Riksantikvaren i 1994. Tinden eies i dag av en stiftelse.
Siden 1850 har Tinden vært eid og drevet av væreierne. Den siste væreieren var Skjalg Halmøy. Han kom fra Hamarøy til Tinden som handelsbetjent i 1937, og overtok som væreier i 1946. Skjalg Halmøy ble på sine eldre dager en attraksjon i seg selv. Det var ikke få turister som var innom butikken og hilste på «han Skjalg i Tinden». Som sosial, gjestfri og fortellerglad væreier ga han Skjalg stedet en ekstra dimensjon. Da Skjalg Halmøy døde 25. desember 2002, 88 år gammel, ble Vesterålen en attraksjon fattigere, men bygningene i Tinden lever videre.
Tinden var i flere år base for kajakk-løpet Arctic Sea Kayak Race. De siste årene har løpet hatt base i Skipnes, lenger sør på Tindsøya.
MS Tinden er også navnet på hurtigbåten som trafikkerer mellom øyene i Øksnes Vestbygd.
Pimoidae

Utseende

Middelsstore edderkopper, ligner på de langbeinte slektene av dvergedderkopper (Linyphiidae). De åtte øynene er forholdsvis store og er ordnet med fire i midten som avgrenser et kvadrat, og et par av små, tettsittende øyne på hver side. Hos noen arter er noen av beinleddene tilsynelatende fordreide.

Levevis

I likhet med dvergedderkoppene spinner de tette, mattelignende fangstnett.

Utbredelse

Familien er utbredt i fjellområder i det vestlige Nord-Amerika, Mellom-Europa, det nordlige India, Tibet og Japan.
Stavanger Sandnes Skøyteklubb

Meritter

Klubbens stafettlag i Junior-NM 1991 som ble Norgesmestere var Kjetil Hundhammer, Ole Morten Mellemstrand og Ole Langeland. Langeland deltok i sesongen 1995/96 i verdenscupen på skøyter under stevnet på Valle Hovin stadion, Oslo og hvor han første dag gikk 500m på 39,07 i b-gruppa og tangerte sin tid andre dag på samme distanse. Han plukket med seg 4 verdenscup poeng i løpet av stevnet.
Rhaetulus maii

Utseende

En middelsstor til stor (gjerne 50-60 millimeter), avlang, blank, brunsvart hjortebille med brunrøde dekkvinger. Som vanlig hos hjortebiller er hannenes kjever kraftig forstørret, hos denne slekten er de særlig gevir-lignede og navnet hjortebiller passer derfor bedre på denne slekten enn på de fleste. Kjevene er kraftig nedoverbøyde, med en kraftig, oppoverrettet tann ved spissen, og fint sagtannet på innersiden. Et særtrekk ved denne slekten er at pronotums ytterkant er fint tannet. Denne arten er vanligvis svart med nokså lyst rødlige dekkvinger, og blankere enn de andre Rhaetulus-artene. Beina er svarte. Hunnen er mindre, uten de forstørrede kjevene.

Utbredelse

Arten er utbredt i sentrale deler av Vietnam.
Nordlig prydvikler

Utseende

En middelsstor (vingespenn 16-17 millimeter), tettbygd vikler. Forvingen er spraglet i brunt og rødlig oker med tre litt utydelige, smale, hvite tverrbånd med brun midtstripe. Bakvingen er lyst brunlig.

Levevis

Arten finnes på fjellet, i nord også i lavlandet. Larven og dens næringsplante(r) er ukjente. De voksne sommerfuglene flyr i juni-juli.

Utbredelse

Arten ble beskrevet fra det østlige Nord-Amerika og er også utbredt i Mellom- og Nord-Europa og det nordlige Asia.
I Norge er den funnet i Oppland, og fra Sør-Trøndelag til Finnmark.
International Railway Journal

International Railway Journal (ISSN 0744-5326) er et månedlig, internasjonalt magasin publisert av Simmons-Boardman Publishing Corporation (Falmouth, Cornwall, United Kingdom). Magasinet ble først publisert i 2001.
Yksel Osmanovski

Karriere

Osmanovski spilte for Malmö BI og IFK Malmö som ung spiller, men gikk til Malmö FF i 1987, hvor han spilte sin første kamp 1995. Han ble etterhvert en fremgangsrik fotballspiller i Allsvenskan, og ble kjøpt av den italienske Serie A-klubben Bari i 1998. Etter tre sesonger gikk han til Torino, men slet med å spille seg fast inn på førstelaget. Etter å ha vært der to sesonger, samt hatt et kort låneopphold i Bordeaux, vendte han tilbake til Sverige og Malmö FF i 2004.
I 2008 gjorde Osmanovski det kjent at han ville legge opp, etter ikke å ha fått fornyet kontrakten med Malmö FF.

Landslagsspill

Osmanovski har spilt 15 landslagskamper for Sverige, og står notert med to scoringer for laget. Osmanovski deltok også for Sverige i EM i 2000.

Trenerkarriere

Det ble 14. januar 2013 kjent at Osmanovski ville starte opp som trener for Malmö FFs U-21-lag.

Privat

Osmanovskis foreldre, som er av tyrkisk opphav, kom opprinnelig fra Makedonia. Osmanovski, som har vært åpen om sin tro, var første muslimske spiller for Sveriges landslag.
The Vampire Diaries

Handling

Serien følger Elena Gilbert (Nina Dobrev). En tilsynelatende normal jente på 17 år, som bor i småbyen Mystic Falls. Men etter at vampyrbrødrene Damon Salvatore (Ian Somerhalder) og Stefan Salvatore (Paul Wesley) flytter tilbake til byen, begynner livet hennes å forandre seg. Elena Gilbert (Nina Dobrev) blir dypt forelsket i den 162 år gamle vampyren Stefan Salvatore (Paul Wesley). Deres forhold blir stadig mer komplisert når Stefans ondskapsfulle storebror, Damon Salvatore (Ian Somerhalder) returnerer til Mystic Falls med en plan om å skape kaos i byen. Han søker hevn over sin yngre bror for å ha forvandlet ham til en vampyr mot sin vilje. Det tar ikke lang tid før begge brødrene begynner å vise hengivenhet overfor Elena, hovedsakelig på grunn av hennes likhet med deres store kjærlighet fra fortiden, Katherine Pierce. Det er åpenbart at Elena er en etterkommer av Katherine, som senere også returnerer til byen, med planer mot den nye trioen.  Serien fokuserer i tillegg på omgangskretsen til Elena, som blant annet består av hennes bror Jeremy Gilbert (Steven R. McQueen), hennes to besteveninner Bonnie Bennett (Katerina Graham) og Caroline Forbes (Candice Accola), og deres felles venner Matt Donovan (Zach Roerig) og Tyler Lockwood (Michael Trevino).
Første episode viser Elena og hennes bror Jeremy fire måneder etter at deres foreldre døde i en bilulykke. De bor sammen med deres tante Jenna Sommers (Sara Canning), og skolen har akkurat startet igjen etter sommerferien. På skolen får Elena øye på en ny, mystisk gutt, Stefan. Uten at Elena vet at Stefan er vampyr, blir de to umiddelbart tiltrukket av hverandre. Men ikke lenge etter kommer Stefans bror Damon til Mystic Falls. Det er 15 år siden de to brødrene sist så hverandre, og et gammelt fiendskap blusser opp.
Dong Zhi

Meritter

Han fikk sølv i lagkonkurransen ved VM i bueskyting for handikappede i 2007. Individuelt fikk han gull, etter å ha slått Tae Sung An i finalen. 
Ved Paralympiske sommerleker 2008 fikk han én medalje, i lagkonkurransen fikk Kina sølv, bak Sør-Korea. 
I 2011 fikk han gull både individuelt og i lagkonkurransen ved Para-asialekene i Guangzhou. Han vant også gull individuelt ved VM i bueskyting for handikappede i 2011. 
Ved Paralympiske sommerleker 2012 i London deltok han i klassen for stående, med buetypen recurve. I plasseringsrunden fikk han 4. beste poengsum av de 24 som deltok, med 627 poeng. Han ble imidlertid slått ut av Jurij Kopij i 1/8-finalen. Han deltok også i lagkonkurransen, der det kinesiske laget fikk bronse, etter å ha slått Storbritannia 206-193 i bronsefinalen. Dong deltok der sammen Cheng Changjie og Li Zongshan.
Henriette Emilie Finne

Henriette Emilie Finne (f. 1966) er en norsk kunstmaler, født og oppvokst i Oslo.
Finne har sin kunstneriske utdannelse fra Institutt for farge (den tidligere malelinjen) på Statens Håndverks- og Kunstindustriskole i Oslo (i dag Kunsthøyskolen i Oslo), der hun tok hovedfag. Her var hun blant annet elev av kunstnerne Hilmar Fredriksen og Steinar Elstrøm.

Kunstnerisk utrykk

Finne sitt kunstneriske uttrykk består av maleriske motsetninger og kontraster i ett og samme bilde. Her fremstilles møtet mellom abstrakte og ekspresjonistiske virkemidler med antydninger av klassiske tradisjoner. Maleriene kan beskrives som rike på farger, teksturer, figurer, mønstre og energi som er både inkorporert og balansert med et overordnet tema.

Utstillinger og innkjøp

Finne har hatt nærmere 90 utstillinger, der 30 av dem er separatutstillinger, på blant annet Gulden kunstverk i Drammen, Galleri Allmenningen i Bergen, og Galleri Semmingsen i Oslo. Finnes kunst er blitt kjøpt inn av selskaper som Fred. Olsen Cruise Lines og Norsk Tipping Kunstforening.
Nannoparce

Utseende

Middelsstore (vingespenn ca. 60 millimeter), slanke, grå svermere. Noen er nesten ensfarget grå, andre kan ha lysere eller mørkere tegninger.

Utbredelse

Slekten er utbredt i Mexico og på noen av de større øyene i Karibia.
Laissez-passer

Laissez-passer («la passere») er et reisedokument som kan utstedes av konsulater beregnet for en konkret reise, og/eller en sterkt begrenset periode. Reisedokumentet utstedes gjerne der et pass er gått tapt, og en borger sitter fast i utlandet og trenger noe som muliggjør grensepasseringer på reisen tilbake til hjemlandet. Det dreier seg gjerne om ett enkelt papirark, og ligner ikke alltid på noe pass. Uttrykket kan også benyttes på noe annet vis, som for eksempel om nødpass, om statsløses reisedokumenter, og om dokumentet som medfølger liktransport over landegrensene.
Uttrykket er i bruk, men ikke meget; i Wienerkonvensjonen om konsulære relasjoner av 1963 benyttes i stedet det mer vide (pass og) «reisedokumenter» (som kan omfatte meget, til og med nasjonale identitetskort). I den norske lov om pass (1997) er det heller ikke nevnt noe laissez-passer - skjønt reisedokumenter. Men den klassiske laissez-passer, som nå ofte brukes synonymt om slike reisedokumenter, er historisk et noe mer avgrenset begrep.

Dagens bruksområder

Ikke bare stater, men også visse internasjonale organisasjoner, som De forente nasjoner, Den europeiske union og Det internasjonale Røde Kors, har dokumenter som benytter dette begrep.  Det vanligste er å gi laissez-passer for enveis reise til det dokumentutstedende land av en humantitær årsak, som for eksempek familiegjenforening. Noen regjeringer kaller det som i Norge er nødpass for laissez-passer. Andre utsteder dem til statsløse, eller til slike som ikke klarer å skaffe seg et hjemreisedokument fra eget lands myndighet, eller hvis regjering ikke anerkjennes av det dokumentutstedende land. 
Laissez-passer-dokumentre kan også utstedes for gods eller annet ikke levende for å lette transport over landegrenser. For eksempel fremgår det av Agreement on the Transfer of Corpses hvordan menneskalige levninger kan utstyres med laissez-passer-dokumenter slik at liket kan begraves eller kremeres i et annet land enn der personen døde.

Historie

Historisk ble laissez-passer-dokumenter gjerne benyttet under krig eller andre krevende perioder for å sikre passasje gjennom spesielle områder, eller ut av krigssoner, eller som passersedler for diplomater eller andre representanter eller borgere fra tredjeland. I disse sammenhenger ville typisk et laissez-passer være knyttet til helt spesifikke og avgrensede bestemmelser som avgrenset bevegelsesrommet. Dokumentets format og dets utstedende myndighet kunne være så ymse, altså mer eller mindre standadisert, alt etter omstendighetene.
Et eksempe kunne være da den irakiske regjering tidlig i 1950-årene gav sine 120.000 jødiske borgere tillatelse til utreise (Operation Ezra and Nehemiah), på betingelse av at de frasa seg statsborgerskapet og etterlot seg sine eiendommer og øvrige midler. Reisedokumentet de fikk, var et laissez-passer, siden de ikke lenger hadde rett til irakisk pass.

Annen betydning

En ganske annen bruk av ordet laissez-passer kan være som (sjeldent) synonym for laissez-faire.
Tsjekkoslovakias herrelandslag i ishockey

Historie

Det tsjekkoslovakiske ishockeylandslagets historie starter straks etter den første verdenskrigen som en naturlig fortsetning av det böhmiske landslaget, og de deltok i ulike turneringer i denne tiden. Den første kampen for det tsjekkoslovakiske landslaget ble spilt i sammenheng med Sommer-OL 1920 i Antwerpen, Belgia. Kampen ble spilt den 23. april 1920 og endte med et stort tap mot Canada, 0-15. Tsjekkoslovakia tok sin første internasjonale tittel ved å slå Sverige 1-0 i kampen om bronsemedaljene. Noen av spillerne på det første landslaget var Adolf Dušek, Karel Hartmann, Vilém Loos, Jan Palous, Jan Peka, Karel Pešek, Josef Šroubek og Otto Vindyš.
Den siste kampen ble spilt den 10. mai 1992 i Praha under VM i 1992, og laget vant sin avskjedskamp hele 5-2 mot Sveits i bronsefinalen. Dette ble også deres 15. bronsemedalje i et VM.
Laget har vunnet seks gull og ti sølv under Ishockey-VM gjennom tidene.

Europamesterskap

Tsjekkoslovakia deltok for første gang i Ishockey-Em i 1921. Dette EM vant Sverige over Tsjekkoslovakia etter kun to deltagende land.
Amanda Palmer (journalist)

Amanda Palmer er en australsk journalist. Hun er underholdningsredaktør i Al Jazeera English og programleder for to av kanalens faste programmer: 48, der hun utforsker livet i en by på 48 timer, og The Fabulous Picture Show, der hun presenterer film- og underholdningsnyheter.
Palmer studerte journalistikk ved University of Technology i Sydney, før hun ble ansatt som reporter i Channel Seven.
Senere arbeidet hun for CNN, Associated Press Television Network, og som Europa-korrespondent for Channel Seven Australia.
Kabul Serena Hotel

Terrorangrep

I 2008 tok fire menn fra Taliban seg inn på hotellet. De sprengte første en bilbombe utenfor, og en av mennene hadde med seg en bombevest inn. Seks mennesker ble drept i angrepet: den norske journalisten Carsten Thomassen, to hotellvakter, en filippinsk ansatt og en amerikansk politisk aktivist, Thor Hesla. Seks andre ble såret, blant dem den norske informasjonsrådgiveren Bjørn Svenungsen fra Utenriksdepartementet og en diplomat fra De forente arabiske emirater. To av angriperne sprengte seg selv i luften, én ble skutt og drept, og en ble pågrepet og arrestert.
En norsk delegasjon som omfattet utenriksminister Jonas Gahr Støre bodde på hotellet under angrepet. Delegasjonen var beskyttet av norske styrker, og de ble sendt til et sikkert rom under angrepet.
Angrepet i 2014 skjedde under den persiske nyttårsfeiringen nouruz, og ble utført av fire ungdommer tilknyttet Taliban. På hotellet bodde også mange utenlandske valgobservatører, som var i landet i forbindelse med det forestående presidentvalget i Afghanistan.
Banco Popular (Costa Rica)

Banco Popular er en costaricansk statseid bank. Den ble etablert i 1901 i San José. I 1970 åpna den sin første filial utafor hovedstaden, i Limón. Den har i dag filialer over hele landet. Bankens målgruppe har siden oppstarten vært arbeiderklassen.
Fusion Linux

Fusion Linux er en tidligere Linuxdistribusjon fra Kroatia som var basert på Fedora.
Distribusjonen benyttet skrivebordsmiljøet GNOME. Distribusjonen støttet datamaskinarkitekturen 32-biter x86 og x86-64
Versjon 14 RC ble lansert 10. november 2010. Siste versjon var 14.1 som ble lansert 2. juli 2011.
Booby trap

Begrepets opprinnelse

Begrepet stammer muligens fra sjømenns bruk av snarer for å fange boobies (et engelsk navn på fugler i Sulefamilien), har blitt hevdet av Ray Mears.

Feller benyttet av militære

Det finnes feller som utløser et signal, for å røpe posisjonen til en antatt fiende som har ankommet fellens virkeområde. Minefeller derimot, er designet for å drepe eller skade.  I motsetning til landminer, er de vanligvis konstruert i nærområdet.

Feller benyttet av sivile

Det finnes feller som benyttes til narrestreker, for eksempel en bøtte med vann som faller ned på en person, der fellen har blitt utløst av en dør som er blitt beveget. Andre feller har blitt brukt av sivile som søker å beskytte eiendeler.
Clinocarinispa

Utseende

Middelsstore (ca. 7-8 millimeter), avlange, brungule og svarte bladbiller. Hodet er nokså lite, antennene kraftige, holdes gjerne samlet og framoverrettet. Pronotum er avrundet trapesformet, fint punktert. Antennene består av 11 ledd og er noe spoleformede. Dekkvingene er jevnbrede og har 8 punktstriper og tre opphøyde lengderibber, rundede i spissen med fine tenner.

Levevis

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Artene lever på planter i flere ulike familier.

Utbredelse

Slekten er kjent fra Trinidad i nord til Paraguay i sør.
Mateus Uribe

Landslaget

Han ble tatt ut i Colombias tropp til VM i fotball 2018 i Russland.
Karl av Hessen

Biografi

Karl var nevø av den dansk-norske dronning Louise av Storbritannia – Frederik Vs første dronning. Han ble i 1766 gift med sin kusine; prinsesse Louise av Danmark (1750–1831), datter av Louise og Frederik. Louise og Karl fikk etterhvert 6 barn. 
Etter at faren Frederik II hadde konvertert til katolisismen flyttet Karl og hans brødre først til Hannover i 1754, hvorfra de kom til hoffet i København i 1756. I Köbenhavn fikk han en gunstig posisjon og høye embeter, men lyktes i liten grad å hevde seg. Tiden, med intrigene rundt Struensee, var heller ikke gunstige for ham. Etter tronskiftet i 1766 ble Karl først utnevnt til sjef for livgarden, stattholder i Norge – uten noen gang å residere der, og formann for det nyopprettede krigsrådet.
Fra 1769 til 1836 var han stattholder og kommanderende general i hertugdømmene Slesvig og Holsten. Det meste av livet bodde han med sin familie på Gottorp slott i Slesvig. Sommerresidensen var den danske herregård Louisenlund ved Slien. På Gottorp utviklet han slottsteatret til å bli et av samtidens fremste tyskspråklige teatre. Han huskes også for sin interesse for alkymi, spiritisme og frimureri.
I 1772 ble han utnevnt til øverstkommanderende general over Norge. Dette embetet skjøttet han med variende intensitet inntil 1814. I 1772 vakte hans overdådige husholdning skandale i Christiania. Han var også kommanderende general under «Tyttebærkrigen» i 1788.
Han ble aldri regjerende landgreve, men fikk tittelen Landgraf von Hessen-Kassel i 1805. Han døde på sommerresidensen Louisenlund, og ble begravet i Slesvig domkirke.
Forsby (Gästrikland)

Forsby er et tettsted i Gävle kommune i Gävleborgs län i landskapet Gästrikland i Sverige. I 2010 hadde tettstedet 651 innbyggere.